বেংককত চলি থকা ২০১৯ বৰ্ষৰ এছিয়ান বক্সিং চেম্পিয়নশ্বিপৰ পৰা বাহিৰ হ'ল অসমৰ প্ৰতিভাৱান মহিলা বক্সাৰ লাভলিনা বৰগোহাঁই। প্ৰতিযোগিতাখনত পদক জয়ৰ প্ৰৱল সম্ভাৱনা আছিল যদিও লাভলিনাই কোৱাৰ্টাৰ ফাইনেলত পৰাজয় বৰণ কৰাৰ লগে লগে ক্ৰীড়া প্ৰেমীসকলৰ সেই আশা নিৰ্বাপিত হয়।
মহিলাৰ ৬৯ কিলোগ্ৰাম শাখাত প্ৰতিদ্বন্দ্বিতা আগবঢ়োৱা লাভলিনাই আজি প্ৰতিযোগিতাখনৰ কোৱাৰ্টাৰ ফাইনেলত মুখামুখি হয় চাইনিজ টাইপেৰ বিশ্ব চেম্পিয়ন বক্সাৰ চেন নিয়েন চিনৰ বিৰুদ্ধে। মেচখনত কোনো সুযোগ নিদিয়াকৈয়ে চেন নিয়েন চিনে লাভলিনাক ৫-০ৰ ব্যৱধানত পৰাস্ত কৰে।
আজিৰ মেচখনৰ জৰিয়তে লাভলিনাই চাইনিজ টাইপেৰ খেলুৱৈগৰাকীৰ বিৰদ্ধে প্ৰতিশোধ লোৱাৰ সম্পূৰ্ণ সুযোগ পাইছিল যদিও সেই সুযোগ লোৱাত ব্যৰ্থ হয় লাভলিনা। উল্লেখ্য যে যোৱা বছৰ বিশ্ব চেম্পিয়নশ্বিপৰ ছেমিফাইনেলত নিয়েন চিনৰ হাততে পৰাস্ত হৈছিল লাভলিনা বৰগোহাঁই।
উল্লেখ্য যে বিশ্ব চেম্পিয়নশ্বিপৰ ব্ৰঞ্জৰ পদক জয়ী অসমৰ লাভলিনাই ভিয়েটনামৰ ট্ৰান থি লিনহক প্ৰি-কোৱাৰ্টাৰ ফাইনেলত ৫-০ ব্যৱধানত পৰাস্ত কৰি কোৱাৰ্টাৰ ফাইনেলত প্ৰৱেশ কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
